Pullus mendici

Pullus mendici, Sinice 叫化雞 Jiàohuā jī, est ferculum typicum urbis Hanchei provinciae Cechianae in Sinis.

Pullus, e quo intestina reiecta sunt, luxatur maioraque membrorum ossa extrahuntur. Gingiber cepullaeque candidae intus mittuntur. Pullus liquamine e soia, vino Shaoxingensi, sale intus et extus fricatur. In farcimen cepullae seu porra candida, laridum, caro porcina modica, sicera Shaoxingensis, sal miscentur et praefriguntur. Pullus fartus foliis nelumbinis vel loti involvitur, deinde aut argillá (sic veteres) aut massá farinae (sic hodierni nonnulli) includitur, itaque indutus coquitur et infertur. Argilla vel massa palam convivis diffringitur. 

 Notae 

 Bibliographia 
 Fuchsia Dunlop, Land of Fish and Rice (Londinii: Bloomsbury, 2016) pp. 108-111

Categoria:Gastronomia Zhejiangensis
Categoria:Fercula pullina
Categoria:Hancheum